Gay man in Johannesburg vermoorRulov Senekal. Foto: Facebook ŉ Polisiewoordvoerder, sers. Jenny Pillay, sê die 67-jarige bestuurder van die Joburg-teater, Rulov Senekal, se lyk is Sondagmiddag deur ŉ buurman gevind. Hy was vasgemaak en verwurg. Pillay sê dit is te vroeg om met sekerheid te sê dat Senekal vermoor is omdat hy gay was. Pillay sê Senekal het die twee vermeende moordenaars Saterdagaand na sy woonstel laat kom nadat hy vir veiligheidswagte by die kompleks waar hy gebly het toestemming gegee het om hulle in te laat. Die mans het glo 30 minute later met Senekal se skootrekenaar en ŉ plastieksak gevlug. Die polisie het intussen die beeldmateriaal van kringtelevisie-kameras nagegaan terwyl daar steeds na die twee verdagtes gesoek word. Senekal se moord volg op ŉ aantal soortgelyke moorde die afgelope twee jaar in Pretoria en Johannesburg. Minstens sewe gay mans se liggame is in hulle huise gevind met geen teken van geforseerde ingang nie en slegs ŉ paar items wat vermis word. Talle van hulle is ook verwurg.